《伤韦令孔雀词》
唐代·王建

可怜孔雀初得时，美人为尔别开池。池边凤凰作伴侣，

羌声鹦鹉无言语。雕笼玉架嫌不栖，夜夜思归向南舞。

如今憔悴人见恶，万里更求新孔雀。热眠雨水饥拾虫，

翠尾盘泥金彩落。多时人养不解飞，海山风黑何处归。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。